Die vet- en cholesterolinhoud is verlaag deur 'n gedeelte van die geroomde maaskaas met gladde laevetmaaskaas te vervang en deur een eier weg te laat.
Laevet-maaskaas is minder stewig as geroomde maaskaas. Die mielieblom en vlapoeier is dus bygevoeg as stabiliseerders.
Versier net voordat jy dit voorsit: Sif 'n bietjie versiersuiker oor en rond af met skyfies vars vrugte of gestoofde vrugte soos pruimedante. Of sit dit voor met yskoue ontpitte swartkersies ('n 425 g-blik) waarvan die stroop met 5 – 10 ml mielieblom verdik is.